Dum in hujus seculi laboriosa, et cetera. Ego Humbertus et uxor mea Ameldis, donamus Deo sanctisque apostolis ejus Petro et Paulo, et ad locum Cluniacum, aliquid de nostris rebus quæ sunt site in pago Lucdunensi, in villa Ronnenco: hoc est capellam in honore sancti Germani dicatam, et unum mansum ubi Geraldus sedit, et silvam a fluvio Cincinnone usque Vosana, totam ad integrum, et duas sexteradas de terra ad opus piscatoriis quem in portu miserint. S. Umbertus, Ameldis, Beraldus filius ejus, Arbertus, Leotaldus, Bladinus, Arnaldus, Girbertus, Ugo, Girardus, Arbertus. Aldebaldus scripsit anno Conrado rege XXX.